title: Komisjoni rakendusmäärus (EL) nr 886/2014, 13. august 2014 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               14.8.2014

               ET

               Euroopa Liidu Teataja

               L 242/27

         KOMISJONI RAKENDUSMÄÄRUS (EL) nr 886/2014,
   13. august 2014,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. august 2014

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  99,6

                  ZZ

                  99,6

                  0805 50 10

                  AR

                  158,9

                  CL

                  209,1

                  TR

                  74,0

                  UY

                  129,8

                  ZA

                  144,7

                  ZZ

                  143,3

                  0806 10 10

                  BR

                  184,0

                  EG

                  209,1

                  MA

                  171,3

                  MX

                  246,5

                  TR

                  156,9

                  ZZ

                  193,9

                  0808 10 80

                  AR

                  89,3

                  BR

                  96,2

                  CL

                  107,3

                  CN

                  120,6

                  NZ

                  117,6

                  US

                  142,8

                  ZA

                  113,5

                  ZZ

                  112,5

                  0808 30 90

                  AR

                  217,5

                  CL

                  84,2

                  TR

                  142,5

                  ZA

                  84,6

                  ZZ

                  132,2

                  0809 30

                  MK

                  67,3

                  TR

                  134,9

                  ZZ

                  101,1

                  0809 40 05

                  BA

                  43,4

                  MK

                  49,3

                  TR

                  127,6

                  ZA

                  204,6

                  ZZ

                  106,7

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) 2015/409, 11. märts 2015 , millega muudetakse nõukogu rakendusmäärust (EL) nr 917/2011, millega kehtestatakse Hiina Rahvavabariigist pärit keraamiliste plaatide impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks

text:
               12.3.2015

               ET

               Euroopa Liidu Teataja

               L 67/23

         KOMISJONI RAKENDUSMÄÄRUS (EL) 2015/409,
   11. märts 2015,
   millega muudetakse nõukogu rakendusmäärust (EL) nr 917/2011, millega kehtestatakse Hiina Rahvavabariigist pärit keraamiliste plaatide impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „algmäärus”), eriti selle artikli 11 lõiget 3,
   ning arvestades järgmist:
   1.   MENETLUS

   1.1.   Kehtivad meetmed

               (1)

               15. septembril 2011 kehtestas nõukogu rakendusmäärusega (EL) nr 917/2011 (2) (edaspidi „algne määrus”) dumpinguvastase tollimaksu Hiina Rahvavabariigist pärit keraamiliste plaatide impordi suhtes.

               (2)

               Järgmiste eksportivate tootjate rühma valmistatud asjaomase toote impordi suhtes kehtestati üks tollimaksumäär, 26,3 %:

                           —

                           Dongguan City Wonderful Ceramics Industrial Park Co., Ltd ja Guangdong Jiamei Ceramics Co. Ltd (üheskoos „Wonderful Group”) ning

                           —

                           Qingyuan Gani Ceramics Co. Ltd ja Foshan Gani Ceramics Co. Ltd (üheskoos „Gani Group”).

               (3)

               Nagu sätestatud algse määruse põhjendustes 96–98, teavitati Euroopa Komisjoni (edaspidi „komisjon”) pärast seda, kui oli teatavaks tehtud esialgne järeldus, et äriühingud ei olnud enam seotud; selle põhjal oleks tulnud Gani Groupi ja Wonderful Groupi suhtes kohaldada individuaalseid tollimaksumäärasid. Selles etapis ei saanud taotlust rahuldada, kuna selle põhjendatust oli vaja nõuetekohaselt uurida.

         1.2.   Osalise vahepealse läbivaatamise taotlus

               (4)

               2. oktoobril 2012 sai komisjon Gani Groupilt osalise vahepealse läbivaatamise taotluse.

               (5)

               Gani Group väitis, et ta ei olnud enam seotud kahe teise kõnealuse äriühinguga (Wonderful Group), kuna nende aktsionärisuhe oli lõppenud 2011. aasta märtsis. Seepärast taotles Gani Group kehtivate meetmete vahepealset läbivaatamist, pidades silmas, et kehtinud üks tollimaksumäär ei olnud enam asjakohane.

         1.3.   Osalise vahepealse läbivaatamise algatamine

               (6)

               Pärast nõuandekomiteega konsulteerimist jõudis komisjon seisukohale, et kõnealune läbivaatamine tuleks algatada.

               (7)

               31. jaanuaril 2014 algatas komisjon kooskõlas algmääruse artikli 11 lõikega 3 Hiina Rahvavabariigist pärit keraamiliste plaatide liitu suunatud impordi suhtes kehtivate meetmete osalise vahepealse läbivaatamise. Ta avaldas algatamisteate (3)
                  Euroopa Liidu Teatajas.

               (8)

               Läbivaatamine piirdus Gani Groupi omandisuhete struktuuri uurimisega ja põhjendatud juhul dumpingumarginaali omaalgatusliku uurimisega.

               (9)

               Läbivaatamine hõlmas ka Wonderful Groupi samade aspektide omaalgatuslikku uurimist.

         1.4.   Läbivaatamisega seotud uurimisperiood

               (10)

               Dumpingu uurimine hõlmas ajavahemikku 1. jaanuarist 2013 kuni 31. detsembrini 2013 (edaspidi „läbivaatamisega seotud uurimisperiood”).

         1.5.   Uurimisega seotud isikud

               (11)

               Komisjon kutsus nii Gani Groupi kui ka Wonderful Groupi tegema uurimise käigus koostööd ja vastama komisjoni küsimustikele. Lisaks andis komisjon äriühingutele võimaluse taotleda algmääruse artikli 2 lõike 7 alusel turumajanduslikku kohtlemist.

               (12)

               Algatamisteates oli komisjon valinud algselt kolmandaks turumajanduslikuks riigiks algmääruse artikli 2 lõike 7 punkti a tähenduses Ameerika Ühendriigid (edaspidi „võrdlusriik”) ja kutsunud pooli üles selle valiku kohta arvamust avaldama.

               (13)

               Huvitatud isikutel oli võimalik esitada uurimise algatamise kohta märkusi ning nõuda, et komisjon ja/või kaubandusmenetluses ärakuulamise eest vastutav ametnik nad ära kuulaks.

         1.6.   Küsimustiku vastused ja kontrollkäigud

               (14)

               Komisjonile laekusid küsimustiku vastused mõlemalt tootjate rühmalt ja kahelt võrdlusriigi tootjalt.

               (15)

               Komisjon kogus ja kontrollis kogu teavet, mida ta pidas läbivaatamise jaoks vajalikuks. Algmääruse artikli 16 kohased kontrollkäigud tehti järgmiste äriühingute valdustesse:

                           —

                           asjaomase riigi eksportivad tootjad:

                                       —

                                       Dongguan City Wonderful Ceramics Industrial Park Co., Ltd;

                                       —

                                       Guangdong Jiamei Ceramics Co. Ltd;

                                       —

                                       Qingyuan Gani Ceramics Co. Ltd;

                                       —

                                       Foshan Gani Ceramics Co. Ltd;

                           —

                           võrdlusriigi tootjad, kes palusid vastumeetmete ohu tõttu konfidentsiaalset käsitlemist.

         2.   VAATLUSALUNE TOODE

               (16)

               Käesolevas läbivaatamises on vaatlusaluseks tooteks algses määruses määratletud toode – glasuuritud ja glasuurimata keraamilised põranda-, sillutis-, kolde- ja seinaplaadid; glasuuritud ja glasuurimata alusel või aluseta keraamilised mosaiikkivid jms (edaspidi „vaatlusalune toode”), mis kuuluvad praegu CN-koodide 6907 10 00, 6907 90 20, 6907 90 80, 6908 10 00, 6908 90 11, 6908 90 20, 6908 90 31, 6908 90 51, 6908 90 91, 6908 90 93 ja 6908 90 99 alla.

         3.   DUMPING

   3.1.   Turumajanduslik kohtlemine

               (17)

               Kumbki rühm ei taotlenud algmääruse artikli 2 lõike 7 punkti c alusel turumajanduslikku kohtlemist.

         3.2.   Võrdlusriik

               (18)

               Nagu mainitud eespool, tegi komisjon ettepaneku valida võrdlusriigiks Ameerika Ühendriigid, kes oli olnud võrdlusriik eelmises uurimises. Komisjon võttis ühendust ka mitme teise võimaliku võrdlusriigi äriühingutega, kuid ükski teine äriühing ei vastanud ega teinud koostööd. Seetõttu kinnitati, et Ameerika Ühendriikide valimine võrdlusriigiks on asjakohane.

         3.3.   Uurimine

               (19)

               Kehtivate meetmete võtmiseni viinud uurimise käigus tehti kindlaks, et Gani Group ja Wonderful Group olid seotud, pidades silmas, et üks Wonderful Groupi aktsionär omas rohkem kui 5 % ühe Gani Groupi äriühingu aktsiatest. Rühmade dumpingumarginaalid arvutati eraldi. Kõnealuse kahe rühma kahjumarginaalid olid suuremad kui dumpingumarginaalid.

               (20)

               Selleks et võtta arvesse riski, et suurema individuaalse dumpingumarginaaliga äriühingud võivad korporatiivsete sidemete tõttu suunata oma eksporti väiksema dumpingumarginaaliga äriühingute kaudu, arvutati mõlema rühma jaoks üks kaalutud keskmine dumpingumarginaal ja kehtestati üks tollimaksumäär.

               (21)

               Komisjon uuris, kas suhte väidetav muutumine muudaks ühe tollimaksumäära kohaldamise põhjendamatuks. Seejärel uuris komisjon individuaalsete dumpingumarginaalide läbivaatamise vajadust.

               (22)

               Läbivaatamisega seotud uurimine näitas, et põhjenduses 19 osutatud aktsiad müüdi Gani Groupi omanikule ja et Wonderful Groupil ei ole Gani Groupis enam osalust. Selle kohta, et kahel rühmal oleks muid struktuurilisi või korporatiivseid sidemeid, tõendeid ei olnud. Sellest tulenevalt tunnistati kahe rühma suhte muutumist ning leiti, et Gani Group ja Wonderful Group ei ole tollimaksu kindlaksmääramise seisukohast enam seotud.

               (23)

               Ühe tollimaksumäära kohaldamiseks ei ole seega enam põhjust. Gani Groupile ja Wonderful Groupile tuleks kummalegi määrata individuaalne tollimaksumäär.

               (24)

               Kehtivate meetmete rakendamiseni viinud uurimise käigus kummagi rühma jaoks arvutatud individuaalse dumpingumarginaali läbivaatamise vajadusega seoses hindas komisjon, kas kahe asjaomase rühma puhul olid asjaolud märkimisväärselt muutunud ja õigustaksid kõnealuste individuaalsete dumpingumarginaalide läbivaatamist.

               (25)

               Kehtivate meetmete rakendamiseni viinud uurimise käigus tehti kindlaks järgmine:

                           1)

                           ühiseid tootmisrajatisi ei olnud;

                           2)

                           ühiseid müügiettevõtjaid ei olnud;

                           3)

                           üksteise alltöövõtjatena ei töötatud.

               (26)

               Läbivaatamisega seotud uurimine kinnitas, et see olukord ei muutunud, hoolimata suhte muutumisest.

               (27)

               Kõnealuseid konkreetseid asjaolusid silmas pidades leidis komisjon, et suhte lõppemine ei muutnud kummagi rühma toimimist viisil, mis võiks kuidagi mõjutada nende dumpingumarginaalide arvutamist. Kooskõlas algmääruse artikli 11 lõikega 3 ei ole kõnealuste dumpingumarginaalide muutmine uute arvutuste põhjal järelikult õigustatud.

               (28)

               Eelnevat arvesse võttes tuleks individuaalsete tollimaksumääradena kehtestada algse uurimise käigus eraldi arvutatud dumpingumarginaalid. Gani Groupi dumpingumarginaal on 13,9 % ja Wonderful Groupi oma 32,0 %.

               (29)

               Tulemused tehti huvitatud isikutele teatavaks ja neile anti aega märkuste esitamiseks.

               (30)

               Esiteks väitis Wonderful Group, et ta oli Hiina Rahvavabariiki tehtud kontrollkäigu ajal teavitanud komisjoni asjaolust, et osa Gani Groupi läbivaatamistaotluses esitatud tõendeid olid valed või eksitavad. Ta toonitas, et sellises olukorras on komisjoni käsutuses algmääruse artikkel 18. Lisaks kahtles ta selles, kas algmääruse artikli 11 lõike 3 sätteid oli selles osas järgitud.

               (31)

               Komisjon on kontrollinud kõiki uurimise käigus kogutud asjakohaseid ja nõuetekohaselt dokumenteeritud tõendeid, mis näitasid, et kaks rühma ei olnud enam teineteisega seotud, samuti on ta kontrollinud tõendeid kummagi rühma toimimise kohta nii enne suhte lõppemist kui ka pärast. Need tõendid kinnitavad, et rühm on pöördumatult kaheks jagunenud – asjaolu, millele Wonderful Group vastu ei vaidle.

               (32)

               Nende faktide põhjal ei ole komisjonil algmääruse artikli 18 kohaldamiseks alust. Lisaks kinnitavad need faktid, et artikli 11 lõiget 3 on järgitud.

               (33)

               Teiseks kahtles Wonderful Group, kas algmääruse artikli 9 lõike 4 nõuet, et „dumpinguvastase tollimaksu summa ei ületa kindlaksmääratud dumpingumarginaali”, on järgitud, lähtudes sellest, et uurimise käigus kontrolliti uusi ekspordihindu ja võrdlusriigi normaalväärtusi.

               (34)

               Nagu on kirjeldatud põhjendustes 24–27, näitas uurimine, et kummagi rühma toimimine ei muutunud, hoolimata suhte lõppemisest. Nagu selgitatud ka algatamisteates, ei olnud sellises olukorras uued dumpingumarginaalid vajalikud. Artikli 9 lõiget 4 on järgitud, pidades silmas, et dumpinguvastase tollimaksu summa ei ületa kindlaksmääratud dumpingumarginaali, nagu tehti kindlaks algse uurimise käigus. Asjaolu, et uurimise käigus kontrolliti ka uusi ekspordihindu ja võrdlusriigi normaalväärtusi, seda järeldust ei muuda.

               (35)

               Lõpuks leidis Wonderful Group, et see, kui kunagi seotud äriühingutele, kelle suhe on nüüd lõppenud, antaks individuaalsed marginaalid, looks ohtliku pretsedendi ja võimaldaks äriühingute rühmal kaubanduse kaitsemeetmetega manipuleerida.

               (36)

               Komisjon selle seisukohaga ei nõustunud. Kõik läbivaatamised toetuvad uurimise käigud kindlaks tehtud tulemustele, mitte spekulatsioonidele; kui äriühingud ei ole üksteisega seotud, on neil õigus individuaalsele tollimaksule, nagu sätestatud algmääruse artikli 9 lõikes 5.

               (37)

               Liidu tööstusühendus Cerame-Unie (CET) väitis, et aktsionärisuhte lõppemine ei tähenda, et saab kõrvaldada rühma kaudu väikseimate tollimaksudega kõrvalehoidumise võimaluse. Selle näitlikustamiseks märkis CET, et kahe rühma teineteisest eraldumise aeg langes kokku algse juhtumi puhul ajutiste meetmete kehtestamisega ja et kõnealused rühmad ei arutanud eraldumist enne algset juhtumit. Rühmad olid algse uurimise ajal seotud ja CET väitis seetõttu, et Gani Groupil ja Wonderful Groupil oli juurdepääs teineteise andmetele.

               (38)

               CET ei esitanud nende oletuste toetuseks aga ühtki tõendit. Lisaks on komisjon nüüd kohustatud kehtestama kummagi rühma suhtes individuaalsed tollimaksud, sest on tehtud kindlaks, et nad ei ole enam teineteisega seotud. Komisjonil ei ole õigust käsitada kaht eraldiseisvat äriühingute rühma ühe tollimaksumäära kehtestamise eesmärgil seotuna lihtsalt seetõttu, et on võimalik, et nad võivad üksteisega koostööd teha.

               (39)

               CET väitis, et kui kahe kõnealuse rühma äritegevus ei ole muutunud, nagu on teatatud, peaks ka nende kahe rühmaga seotud kõrvalehoidumise risk olema samaks jäänud.

               (40)

               Komisjon lükkas selle väite tagasi. Kahte rühma käsitati algses uurimises ühena ainult omandisuhte tõttu ja see fakt ei pea enam paika.

               (41)

               CET märkis ka seda, et kahe äriühingu tootmisrajatised asuvad üksteisele suhteliselt lähedal, mis muudaks meetmetest füüsiliselt kõrvalehoidumise suhteliselt lihtsaks.

               (42)

               Komisjon lükkas ka selle väite tagasi. Üksteisega mitteseotud äriühingutele sama tollimaksumäära määramiseks lihtsalt selle põhjal, et äriühingud asuvad üksteisele suhteliselt lähedal ja et meetmetest kõrvalehoidumine on seetõttu lihtsam, ei ole õiguslikku alust. Hiina Rahvavabariigis on tavaline, et paljud teatava toote tootjad asuvad ühes linnas või piirkonnas.

               (43)

               Sellest lähtuvalt ei muutnud pärast teatavaks tegemist laekunud märkused põhjenduses 28 sätestatud järeldust. Järelikult tuleks individuaalsete tollimaksumääradena kehtestada algse uurimise käigus eraldi arvutatud dumpingumarginaalid. Gani Groupi dumpingumarginaal on 13,9 % ja Wonderful Groupi oma 32,0 %.

               (44)

               Käesoleva määrusega ette nähtud meetmed on kooskõlas algmääruse artikli 15 lõike 1 kohaselt asutatud komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Tabelit rakendusmääruse (EL) nr 917/2011 artikli 1 lõikes 2 muudetakse järgmiselt:

               —

               kustutatakse järgmine rida:

                              Äriühing

                              Tollimaks

                              TARICi lisakood

                              „Dongguan City Wonderful Ceramics Industrial Park Co., Ltd; Guangdong Jiamei Ceramics Co. Ltd; Qingyuan Gani Ceramics Co. Ltd; Foshan Gani Ceramics Co. Ltd

                              26,3 %

                              B011”

               —

               lisatakse järgmised read:

                              Äriühing

                              Tollimaks

                              TARICi lisakood

                              „Dongguan City Wonderful Ceramics Industrial Park Co., Ltd; Guangdong Jiamei Ceramics Co. Ltd

                              32,0 %

                              B938

                              Qingyuan Gani Ceramics Co. Ltd; Foshan Gani Ceramics Co. Ltd

                              13,9 %

                              B939”

         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. märts 2015

            Komisjoni nimel

            president

         Jean-Claude JUNCKER

      (1)  ELT L 343, 22.12.2009, lk 51.

      (2)  Nõukogu rakendusmäärus (EL) nr 917/2011, 12. september 2011, millega kehtestatakse Hiina Rahvavabariigist pärit keraamiliste plaatide impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks (ELT L 238, 15.9.2011, lk 1).

      (3)  ELT C 28, 31.1.2014, lk 11.


title: Komisjoni rakendusmäärus (EL) 2015/1078, 3. juuli 2015, millega muudetakse määrust (EL) nr 37/2010 seoses toimeainega klodroonhape (dinaatriumisoolana) (EMPs kohaldatav tekst)

text:
               4.7.2015

               ET

               Euroopa Liidu Teataja

               L 175/5

         KOMISJONI RAKENDUSMÄÄRUS (EL) 2015/1078,
   3. juuli 2015,
   millega muudetakse määrust (EL) nr 37/2010 seoses toimeainega klodroonhape (dinaatriumisoolana)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimikomitee,
   ning arvestades järgmist:

               (1)

               Määruse (EÜ) nr 470/2009 artiklis 17 on nõutud, et Euroopa Liidus loomakasvatuses kasutatavates biotsiidides või toiduloomade veterinaarravimites kasutamiseks ettenähtud farmakoloogiliste toimeainete jääkide piirnormid tuleb kehtestada määrusega.

               (2)

               Komisjoni määruse (EL) nr 37/2010 (2) lisa tabelis 1 on sätestatud farmakoloogilised toimeained ja nende liigitus loomsetes toiduainetes sisalduvate jääkide piirnormide järgi.

               (3)

               Klodroonhape (dinaatriumisoolana) ei ole veel kõnealusesse tabelisse kantud.

               (4)

               Euroopa Ravimiametile (edaspidi „ravimiamet”) on esitatud taotlus kehtestada klodroonhappe (dinaatriumisoolana) jääkide piirnormid hobuslaste puhul.

               (5)

               Veterinaarravimikomitee arvamuse alusel pidas ravimiamet dinaatriumklodronaadi jääkide piirnormide kehtestamist hobuslaste puhul inimeste tervise kaitseks mittevajalikuks, tingimusel et kõnealust ainet ei kasutata nende loomade puhul, kellelt saadakse inimtoiduks ettenähtud piima.

               (6)

               Kooskõlas määruse (EÜ) nr 470/2009 artikliga 5 peab ravimiamet kaaluma võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul.

               (7)

               Ravimiamet on seisukohal, et hobuslaste puhul kohaldatavate klodroonhappe (dinaatriumisoolana) jääkide piirnormide kasutamine muude toiduloomade puhul ei ole asjakohane, sest taotlusega hõlmatud näidustusi ja toimimisviisi arvestades ei ole tõenäoline, et seda toimeainet kasutatakse muude toiduloomade liikide puhul kui hobused.

               (8)

               Seepärast tuleks määruse (EÜ) nr 37/2010 lisa tabelit 1 vastavalt muuta.

               (9)

               Käesoleva määrusega ettenähtud meetmed on kooskõlas veterinaarravimite alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 2. septembrist 2015.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. juuli 2015

            Komisjoni nimel

            president

         Jean-Claude JUNCKER

      (1)  ELT L 152, 16.6.2009, lk 11.

      (2)  Komisjoni määrus (EL) nr 37/2010, 22. detsember 2009, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).

      LISA
      Määruse (EL) nr 37/2010 lisa tabelisse 1 lisatakse tähestikulist järjekorda järgides kanne järgmise toimeaine kohta:

                     Farmakoloogiline toimeaine

                     Markerjääk

                     Loomaliik

                     Jääkide piirnorm

                     Sihtkoed

                     Muud sätted (vastavalt määruse (EÜ) nr 470/2009 artikli 14 lõikele 7)

                     Terapeutiline liigitus

                     „Klodroonhape (dinaatriumisoolana)

                     EI KOHALDATA

                     Hobuslased

                     Piirnorme ei nõuta

                     EI KOHALDATA

                     Ei kasutata loomade puhul, kellelt saadakse inimtoiduks ettenähtud piima

                     Skeleti-lihassüsteem/luustiku haiguste raviks kasutatavad ravimid”


title: Nõukogu rakendusmäärus (EL) nr 364/2010, 26. aprill 2010 , millega muudetakse määrust (EÜ) nr 1487/2005, millega kehtestatakse lõplik dumpinguvastane tollimaks teatavate Hiina Rahvavabariigist pärit viimistletud polüesterfilamentkangaste impordi suhtes ja nõutakse lõplikult sisse nende suhtes kehtestatud ajutine tollimaks

text:
               29.4.2010

               ET

               Euroopa Liidu Teataja

               L 107/6

         NÕUKOGU RAKENDUSMÄÄRUS (EL) nr 364/2010,
   26. aprill 2010,
   millega muudetakse määrust (EÜ) nr 1487/2005, millega kehtestatakse lõplik dumpinguvastane tollimaks teatavate Hiina Rahvavabariigist pärit viimistletud polüesterfilamentkangaste impordi suhtes ja nõutakse lõplikult sisse nende suhtes kehtestatud ajutine tollimaks
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, (1) (edaspidi „algmäärus”), eriti selle artiklit 9,
   võttes arvesse nõukogu määruse (EÜ) nr 1487/2005 (2) artiklit 2,
   võttes arvesse ettepanekut, mille Euroopa Komisjon esitas pärast konsulteerimist nõuandekomiteega,
   ning arvestades järgmist:
   1.   KEHTIVAD MEETMED

               (1)

               Nõukogu kehtestas määrusega (EÜ) nr 1487/2005 lõpliku dumpinguvastase tollimaksu selliste Hiina Rahvavabariigist pärit sünteesfilamentlõngast värvitud (sealhulgas valgeks värvitud) või trükitud kangaste impordi suhtes, mis sisaldavad tekstureeritud ja/või tekstureerimata polüesterfilamentkiude massist 85 % või enam ning mis kuuluvad praegu CN-koodide ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90, ex 5407 69 10 ja ex 5407 69 90 alla (edaspidi „vaatlusalune toode”).

               (2)

               Võttes arvesse koostööd tegevate isikute suurt hulka, valiti meetmete kehtestamisega lõppenud uurimise käigus Hiina eksportivatest tootjatest koosnev valim.

               (3)

               Valimisse võetud äriühingutele kehtestati individuaalsed tollimaksumäärad, mis määrati kindlaks uurimise jooksul. Valimisse mittekuuluvate koostööd tegevate äriühingute suhtes, kellele oli võimaldatud turumajanduslik kohtlemine nõukogu määruse (EÜ) nr 384/96 (3) artikli 2 lõike 7 punkti c alusel, kohaldati 14,1 % suurust kaalutud keskmist tollimaksumäära, mis oli kehtestatud valimisse kuuluvatele äriühingutele, kellele oli võimaldatud turumajanduslik kohtlemine. Valimisse mittekuuluvate koostööd tegevate äriühingute suhtes, kellele oli võimaldatud individuaalne kohtlemine sama määruse artikli 9 lõike 5 alusel, kohaldati 37,1 % suurust kaalutud keskmist tollimaksumäära, mis oli kehtestatud valimisse kuuluvatele äriühingutele, kellele oli võimaldatud individuaalne kohtlemine. Kõikidele teistele äriühingutele kehtestati üleriigiline tollimaks määraga 56,2 %.

               (4)

               Pärast määruse (EÜ) nr 384/96 artikli 12 kohast absorbtsioonivastast kordusuurimist tõstis nõukogu määrusega (EÜ) nr 1087/2007 (4) üleriigilise tollimaksu määra 74,8 %-ni. Lisaks kehtestati Hiina eksportivate tootjate suhtes, kellele olid varem määratud individuaalsed tollimaksumäärad, aga kes ei teinud kordusuurimise raames koostööd, kõrgemad tollimaksumäärad kooskõlas määruse (EÜ) nr 384/96 artikli 12 lõikega 3.

               (5)

               Määruse (EÜ) nr 1487/2005 artikli 2 kohaselt võib Hiina eksportivate tootjate suhtes, kes vastavad neljale nimetatud artiklis sätestatud kriteeriumile, kohaldada põhjenduses 3 sätestatud kohtlemist, mis on ette nähtud koostööd tegevatele äriühingutele, keda ei ole valimisse kaasatud (edaspidi „uue eksportiva tootja režiim”).

         2.   UUTE EKSPORTIVATE TOOTJATE TAOTLUSED

               (6)

               Üks ettevõtete rühm, mis koosneb kahest sidusettevõttest: AlbaChiara Printing and Dyeing (Jiaxing) Co. Ltd ja Jiaxing E. Boselli Textile Trading Co. Ltd. (edaspidi „taotleja”), taotles uue eksportiva tootja režiimi kohaldamist.

               (7)

               Selleks et määrata kindlaks, kas taotleja vastab nõukogu määruse (EÜ) nr 1487/2005 artiklis 2 sätestatud uue eksportiva tootja režiimi kasutamise kriteeriumidele, kontrolliti taotleja puhul, kas:

                           a)

                           ta ei ole uurimisperioodi jooksul (1. aprillist 2003 kuni 31. märtsini 2004), millel meetmed põhinevad, eksportinud Euroopa Liitu vaatlusalust toodet („esimene kriteerium”);

                           b)

                           ta ei ole seotud ühegi Hiina Rahvavabariigi eksportija või tootjaga, kelle suhtes kohaldatakse kõnealuse määrusega kehtestatud dumpinguvastaseid meetmeid („teine kriteerium”);

                           c)

                           ta on vaatlusaluseid tooteid Euroopa Liitu eksportinud pärast selle uurimisperioodi lõppu, millel meetmed põhinevad, või ta on võtnud tühistamatu lepinguga kohustusi vaatlusaluste toodete märkimisväärses koguses Euroopa Liitu eksportimiseks („kolmas kriteerium”);

                           d)

                           ta tegutseb turumajanduse tingimustes, mis on määratletud algmääruse artikli 2 lõike 7 punktis c, või täidab individuaalse tollimaksumäära kehtestamiseks vajalikke nõudeid algmääruse artikli 9 lõike 5 kohaselt („neljas kriteerium”).

               (8)

               Taotlejatele saadeti küsimustikud, milles paluti esitada tõendeid selle kohta, et kriteeriumid üks, kaks ja kolm on täidetud.

               (9)

               Kuna neljas kriteerium nõuab, et taotlejad esitaksid turumajandusliku või individuaalse kohtlemise taotluse, saatis komisjon taotlejale nii turumajandusliku kui ka individuaalse kohtlemise taotluse vormid. Taotleja esitas algmääruse artikli 2 lõike 7 kohase turumajandusliku kohtlemise taotluse.

               (10)

               Turumajandusliku kohtlemise kriteeriumid on selguse huvides kokkuvõtlikult esitatud allpool:

                           a)

                           majanduslikud otsused kulude kohta tehakse lähtuvalt turusituatsioonist ja ilma märkimisväärse riigipoolse sekkumiseta; kulutused tähtsamatele sisenditele peegeldavad turuväärtusi;

                           b)

                           äriühingutel on üks selge peamiste raamatupidamisdokumentide kogum, mida auditeeritakse sõltumatult kooskõlas rahvusvaheliste raamatupidamisstandarditega (5) ning kohaldatakse kõikidel eesmärkidel;

                           c)

                           puuduvad varasemale mitteturumajanduslikule süsteemile iseloomulikud märkimisväärsed moonutused;

                           d)

                           pankroti- ja asjaõigusega tagatakse õiguskindlus ja stabiilsus;

                           e)

                           kursid arvutatakse ümber turukursside alusel.

               (11)

               Eksportivatele tootjatele, kes vastavad põhjenduses 7 esitatud kriteeriumidele, võib kooskõlas määruse (EÜ) nr 1487/2005 artikliga 2 kehtestada kas 14,1 % suuruse tollimaksumäära, mida kohaldatakse äriühingute suhtes, kellele on võimaldatud turumajanduslik kohtlemine määruse (EÜ) nr 384/96 artikli 2 lõike 7 punkti c alusel, või 37,1 % suuruse kaalutud keskmise tollimaksumäära, mida kohaldatakse äriühingute suhtes, kellele on võimaldatud individuaalne kohtlemine sama määruse artikli 9 lõike 5 alusel.

               (12)

               Euroopa Komisjon kogus ja kontrollis teavet, mida ta pidas vajalikuks määruse (EÜ) nr 1487/2005 artiklis 2 sätestatud nelja kriteeriumi täitmise kindlakstegemiseks. Kontrollkäigud tehti järgmiste äriühingute valdustesse:

                           —

                           AlbaChiara Printing and Dyeing (Jiaxing) Co. Ltd, Jiaxing;

                           —

                           Jiaxing E. Boselli Textile Trading Co. Ltd., Jiaxing.

         3.   TULEMUSED

               (13)

               Taotleja esitas piisavalt tõendeid selle kohta, et ta täidab nelja põhjenduses 7 nimetatud kriteeriumi. Taotleja tõendas, et i) ta ei eksportinud ajavahemikus 1. aprillist 2003 kuni 31. märtsini 2004 vaatlusalust toodet Euroopa Liitu; ii) ta ei ole seotud ühegi Hiina Rahvavabariigi eksportija või tootjaga, kelle suhtes kohaldatakse nõukogu määrusega (EÜ) nr 1487/2005 kehtestatud dumpinguvastaseid meetmeid; iii) ta on alates 2008. aastast eksportinud Euroopa Liitu vaatlusalust toodet märkimisväärsetes kogustes; iv) ta täidab kõiki turumajandusliku kohtlemise nõudeid ja seega võib tema suhtes kehtestada individuaalse tollimaksumäära algmääruse artikli 2 lõike 7 punkti c kohaselt. Seega võib taotleja suhtes kohaldada turumajandusliku kohtlemise saanud äriühingute tollimaksumäärade kaalutud keskmisena arvutatud tollimaksumäära, mida kohaldatakse valimisse kaasamata koostööd tegevate äriühingute suhtes (s.o 14,1 %) vastavalt määruse (EÜ) nr 1487/2005 artiklile 2, ning taotleja tuleks lisada nimetatud määruse artikli 1 lõikes 2 esitatud eksportivate tootjate loetelusse.

         4.   INDIVIDUAALSETE TOLLIMAKSUMÄÄRADEGA ÄRIÜHINGUTE NIMEKIRJA MUUTMINE

               (14)

               Võttes arvesse põhjenduses 13 esitatud uuringutulemusi, tehti järeldus, et äriühingud AlbaChiara Printing and Dyeing (Jiaxing) Co. Ltd ja Jiaxing E. Boselli Textile Trading Co. Ltd. tuleks lisada määruse (EÜ) nr 1487/2005 artikli 1 lõikes 2 esitatud äriühingute nimekirja 14,1 % tollimaksumääraga.

               (15)

               Taotlejale ja liidu tootmisharule on teatatud uurimise tulemustest ja neile on antud võimalus avaldada oma arvamust. Ei esitatud täiendavat teavet, mille alusel oleks taotleja suhtes saanud vastu võtta erineva otsuse,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1487/2005 artikli 1 lõiget 2 muudetakse, lisades individuaalsete tollimaksumääradega äriühingute tabelisse järgmised äriühingud:

                  Äriühing

                  Lõplik dumpinguvastane tollimaks

                  TARICi lisakood

                  „AlbaChiara Printing and Dyeing (Jiaxing) Co. Ltd

                  14,1 %

                  A617

                  Jiaxing E. Boselli Textile Trading Co. Ltd.

                  14,1 %

                  A617”

   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 26. aprill 2010

            Nõukogu nimel

            eesistuja

         C. ASHTON

      (1)  ELT L 343, 22.12.2009, lk 51.

      (2)  ELT L 240, 16.9.2005, lk 1.

      (3)  EÜT L 56, 6.3.1996, lk 1.

      (4)  ELT L 246, 21.9.2007, lk 1.

      (5)  Rahvusvaheliste raamatupidamisstandardite all on mõeldud kõiki tunnustatud rahvusvahelisi raamatupidamisstandardeid, sh Ameerika Ühendriikide GAAPi ning rahvusvaheliste raamatupidamisstandardite nõukogu (IASB) poolt tehtud rahvusvaheliste raamatupidamisstandardite komitee sihtasutuse (IASCF) töid, mille hulka kuuluvad rahvusvaheliste raamatupidamisstandardite nõukogu raamistik (IASBF), rahvusvahelised raamatupidamisstandardid (IAS), rahvusvahelised finantsaruandlusstandardid (IFRS) ja rahvusvahelise finantsaruandluse tõlgenduste komitee (IFRIC) väljaanded.


title: Komisjoni rakendusmäärus (EL) nr 915/2013, 23. september 2013 , millega muudetakse nõukogu määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes

text:
               24.9.2013

               ET

               Euroopa Liidu Teataja

               L 252/23

         KOMISJONI RAKENDUSMÄÄRUS (EL) nr 915/2013,
   23. september 2013,
   millega muudetakse nõukogu määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. veebruari 2004. aasta määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes (1), eriti selle artikli 11 punkti b,
   ning arvestades järgmist:

               (1)

               Määruse (EÜ) nr 314/2004 III lisas on esitatud nende isikute ja üksuste loetelu, kelle rahalised vahendid ja majandusressursid nimetatud määruse alusel külmutatakse.

               (2)

               Nõukogu 15. veebruari 2011. aasta otsuses 2011/101/ÜVJP, mis käsitleb Zimbabwe vastu suunatud piiravaid meetmeid (2), on esitatud nende füüsiliste ja juriidiliste isikute loetelu, kelle suhtes peab piiranguid kohaldama, nagu on sätestatud nimetatud otsuse artiklis 5, ja määrusega (EÜ) nr 314/2004 jõustatakse see otsus, kuivõrd olukord nõuab Euroopa Liidu tasandi meetmeid.

               (3)

               23. septembril 2013 otsustas nõukogu eemaldada ühe kande nende isikute ja üksuste loetelust, kelle suhtes tuleks piiranguid kohaldada. Seepärast tuleks määruse (EÜ) nr 314/2004 III lisa muuta, et tagada järjepidevus nõukogu kõnealuse otsusega.

               (4)

               Määrust (EÜ) nr 314/2004 tuleks seepärast vastavalt muuta.

               (5)

               Käesolevas määruses sätestatud meetmete tõhususe tagamiseks peab käesolev määrus jõustuma järgmisel päeval pärast selle avaldamist,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 314/2004 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. september 2013

            Komisjoni nimel presidendi eest

            välispoliitika vahendite talituse direktor

      (1)  ELT L 55, 24.2.2004, lk 1.

      (2)  ELT L 42,16.2.2011, lk 6-23.

      LISA
      Määruse (EÜ) nr 314/2004 III lisa muudetakse järgmiselt.
      Pealkirja „II. Üksused” alt jäetakse välja järgmine kanne:

                     „11)

                     Zimbabwe Mining Development Corporation

                     90 Mutare Road, PO Box 2628, Harare, Zimbabwe.

                     Seotud valitsuse ZANU-PFi fraktsiooniga. ZMDC kuulub ZANU-PF kaevanduste ja mäetööstuse arendamise ministri kontrolli alla.”


title: Komisjoni rakendusmäärus (EL) 2017/1269, 13. juuli 2017, millega muudetakse rakendusmäärust (EL) 2015/949 seoses Ameerika Ühendriikidest pärit maapähklite välja jätmisega aflatoksiinide sisalduse suhtes tunnustatud ekspordieelse kontrolli läbinud toiduainete loetelust (EMPs kohaldatav tekst )

text:
               14.7.2017

               ET

               Euroopa Liidu Teataja

               L 183/9

         KOMISJONI RAKENDUSMÄÄRUS (EL) 2017/1269,
   13. juuli 2017,
   millega muudetakse rakendusmäärust (EL) 2015/949 seoses Ameerika Ühendriikidest pärit maapähklite välja jätmisega aflatoksiinide sisalduse suhtes tunnustatud ekspordieelse kontrolli läbinud toiduainete loetelust
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (1) eriti selle artiklit 23,
   ning arvestades järgmist:

               (1)

               Komisjoni rakendusmäärusega (EL) 2015/949 (2) tunnustatakse teatavates kolmandates riikides tehtud teatavate toiduainete ekspordieelset kontrolli teatavate mükotoksiinide sisalduse suhtes.

               (2)

               Määruse (EÜ) nr 882/2004 artiklis 23 on sätestatud võimalus tunnustada ekspordieelset erikontrolli, mida kolmas riik teostab sööda ja toidu suhtes vahetult enne Euroopa Liitu eksportimist, et kontrollida eksporditavate toodete vastavust liidu nõuetele. Kolmandale riigile võib sellise tunnustuse anda üksnes juhul, kui liidu audit on näidanud, et liitu eksporditav sööt või toit vastab liidu nõuetele või samaväärsetele nõuetele ning kui kolmandas riigis enne lähetamist tehtud kontrolli loetakse piisavalt tõhusaks, et sellega asendada või vähendada liidu õigusnormides sätestatud dokumentide, identsuse ja füüsilist kontrolli. EL tunnustas 2008. aastal Ameerika Ühendriikide (edaspidi „USA“) ametiasutuste teostatavat ekspordieelset kontrolli maapähklites esinevate aflatoksiinide suhtes.

               (3)

               USAst pärit maapähklite aflatoksiinide sisalduse puhul on juba alates 2016. aastast täheldatud sagenevat mittevastavust. Sellest teavitati USA ametivõime, kes lubasid võtta meetmeid olukorra parandamiseks. Paraku tuleb tunnistada, et olukord ei ole paranenud.

               (4)

               Seega võib järeldada, et ekspordieelsete kontrollide tunnustamise tingimused ei ole enam täidetud ja seetõttu on asjakohane jätta USAst pärit maapähklid välja mükotoksiinide sisalduse suhtes tunnustatud ekspordieelse kontrolli läbinud toiduainete loetelust. Seepärast tuleks rakendusmäärust (EL) 2015/949 vastavalt muuta.

               (5)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2015/949 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. juuli 2017

            Komisjoni nimel

            president

         Jean-Claude JUNCKER

      (1)  ELT L 165, 30.4.2004, lk 1.

      (2)  Komisjoni 19. juuni 2015. aasta rakendusmäärus (EL) 2015/949, millega tunnustatakse teatavates kolmandates riikides tehtud teatavate toiduainete ekspordieelset kontrolli teatavate mükotoksiinide sisalduse suhtes (ELT L 156, 20.6.2015, lk 2).

      LISA
      Rakendusmääruse (EL) 2015/949 I lisas jäetakse välja järgmine kanne:

                     Toit

                     CN-kood

                     TARICi alajaotus

                     Päritoluriik

                     Mükotoksiin

                     Füüsiliste kontrollide sagedus importimisel (%)

                                 „—

                                 Maapähkel, lüdimata

                                 —

                              1202 41 00

                     Ameerika Ühendriigid

                     Aflatoksiinid

                     < 1“

                                 —

                                 Maapähkel, lüditud

                                 —

                              1202 42 00

                                 —

                                 Maapähklid, muul viisil toiduks valmistatud või konserveeritud

                                 —

                                 2008 11 91 ; 2008 11 96 ; 2008 11 98


title: Komisjoni rakendusmäärus (EL) nr 643/2011, 1. juuli 2011 , millega muudetakse määrust (EL) nr 642/2010 sorgo ja rukki imporditollimaksude osas

text:
               2.7.2011

               ET

               Euroopa Liidu Teataja

               L 175/1

         KOMISJONI RAKENDUSMÄÄRUS (EL) nr 643/2011,
   1. juuli 2011,
   millega muudetakse määrust (EL) nr 642/2010 sorgo ja rukki imporditollimaksude osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 143 koostoimes artikliga 4,
   ning arvestades järgmist:

               (1)

               Komisjoni 20. juuli 2010. aasta määruse (EL) nr 642/2010 (nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas) (2) artikli 5 lõikega 4 on ette nähtud, et rukki ja sorgo tüüpiliste CIF-impordihindade arvutamisel kasutatakse odranoteeringuid.

               (2)

               Muudatuste tõttu odraturul ja kuna Ameerika Ühendriikide tähtsus kõnealuse toote maailmaturul on vähene, ei põhine sorgoturu hinnangud enam odral. Lisaks sellele on infoallikaid sorgoturu kohta liiga vähe või ei ole nad piisavalt esinduslikud kõnealuse toote imporditollimaksude kehtestamiseks. Kättesaadavatest allikatest selgub, et Ameerika Ühendriikide eksporditud sorgo ja maisi hinnad on omavahel väga sarnased. Seetõttu tuleks sorgo puhul kohaldada maisi kohta arvutatud tüüpilist CIF-impordihinda. Ühtlasi tuleks säilitada praegune rukki imporditollimaksude ja sorgo imporditollimaksude vaheline võrdsus.

               (3)

               Seepärast tuleks määrust (EÜ) nr 642/2010 vastavalt muuta.

               (4)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 642/2010 muudetakse järgmiselt.

               1)

               Artiklit 5 muudetakse järgmiselt:

                           a)

                           lõikes 1 asendatakse sissejuhatav lause järgmisega:
                           „Käesoleva määruse artikli 2 lõikes 1 osutatud kõrge kvaliteediga pehme nisu, kõva nisu ja maisi puhul on määruse (EÜ) nr 1234/2007 artikli 136 lõikes 2 osutatud tüüpilise CIF-impordihinna määramise komponendid järgmised:”;

                           b)

                           lõige 4 asendatakse järgmisega:
                           „4.   Kõva nisu, kõrgekvaliteedilise pehme nisu ja maisi tüüpiline CIF-impordihind on lõike 1 punktides a, b ja c osutatud komponentide summa. Sorgo ja rukki puhul kohaldatakse maisi jaoks arvestatud tüüpilisi CIF-impordihindu.”

               2)

               III lisa asendatakse käesoleva määruse lisa tekstiga.

         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. juuli 2011

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 187, 21.7.2010, lk 5.

      LISA

            „III LISA

               Noteerimisbörsid ja võrdlussordid

                        Toote liik

                        Pehme nisu

                        Kõva nisu

                        Maisiterad

                        Standardkvaliteet

                        Kõrge

                        Börsinoteeringul kasutatav võrdlussort (tüüp/klass)

                        Hard Red Spring nro2

                        Hard Amber Durum nro2

                        Yellow Corn nro3

                        Noteerimisbörs

                        Minneapolis
                        Grain Exchange

                        Minneapolis
                        Grain Exchange (1)

                        Chicago Board of Trade

         (1)  Kui tüüpiliste CIF-impordihindade arvutamiseks vajalik noteering ei ole kättesaadav, kasutatakse Ameerika Ühendriikides avalikult kättesaadavaid FOB-noteeringuid.”


title: Komisjoni rakendusmäärus (EL) 2015/592, 14. aprill 2015 , millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Presunto de Barrancos/Paleta de Barrancos (KPN)]

text:
               16.4.2015

               ET

               Euroopa Liidu Teataja

               L 99/4

         KOMISJONI RAKENDUSMÄÄRUS (EL) 2015/592,
   14. aprill 2015,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Presunto de Barrancos/Paleta de Barrancos (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Portugali taotluse saada heakskiit komisjoni määrusega (EÜ) nr 2400/96 (2) registreeritud kaitstud päritolunimetuse „Presunto de Barrancos” spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (3).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleb spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Presunto de Barrancos”/„Paleta de Barrancos” (KPN) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. aprill 2015

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni määrus (EÜ) nr 2400/96, 17. detsember 1996, teatavate nimede kandmise kohta kaitstud päritolunimetuste ja kaitstud geograafiliste tähiste registrisse, mis on ette nähtud nõukogu määruses (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta (EÜT L 327, 18.12.1996, lk 11).

      (3)  ELT C 432, 2.12.2014, lk 16.


title: Komisjoni rakendusmäärus (EL) nr 166/2014, 17. veebruar 2014 , millega muudetakse määrust (EÜ) nr 798/2008 seoses sertifitseerimisnõuetega liitu imporditavate inimtoiduks ettenähtud tehistingimustes peetavate silerinnaliste lindude liha kohta ning Iisraeli ja Lõuna-Aafrika kohta tehtud kannetega kolmandate riikide või territooriumide loetelus  EMPs kohaldatav tekst

text:
               22.2.2014

               ET

               Euroopa Liidu Teataja

               L 54/2

      KOMISJONI RAKENDUSMÄÄRUS (EL) nr 166/2014,
   17. veebruar 2014,
   millega muudetakse määrust (EÜ) nr 798/2008 seoses sertifitseerimisnõuetega liitu imporditavate inimtoiduks ettenähtud tehistingimustes peetavate silerinnaliste lindude liha kohta ning Iisraeli ja Lõuna-Aafrika kohta tehtud kannetega kolmandate riikide või territooriumide loetelus
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 punkti 1 esimest lõiku, artikli 8 punkte 3 ja 4 ning artikli 9 punkti 2 alapunkti b,
   ning arvestades järgmist:

               (1)

               Komisjoni määruses (EÜ) nr 798/2008 (2) on sätestatud, et teatavat kaupa võib liitu importida ja läbi liidu vedada üksnes nimetatud määruse I lisa 1. osas esitatud tabelis loetletud kolmandatest riikidest, territooriumidelt, tsoonidest ja piirkondadest. Samuti on sellega kehtestatud asjaomase kauba veterinaarsertifikaatide nõuded. Neis nõuetes võetakse arvesse, kas nende kolmandate riikide, territooriumide, tsoonide ja piirkondade haigusstaatuse tõttu kohaldatakse eritingimusi ja nõutakse lisatagatisi või mitte. Eritingimused ja lisatagatised, millele need kaubad peavad vastama, on sätestatud määruse (EÜ) nr 798/2008 I lisa 2. osas.

               (2)

               Määruse (EÜ) nr 798/2008 III peatükis on sätestatud ka tingimused, mille alusel käsitatakse kolmandat riiki, territooriumi, tsooni või piirkonda kõrge patogeensusega linnugripist vabana, ning liitu importimiseks ettenähtud kaupade suhtes kehtivad veterinaarsertifikaatide nõuded.

               (3)

               2004. ja 2006. aastal ning alates 2011. aasta aprillist on Lõuna-Aafrika silerinnaliste lindude kasvatusega tegelevate ettevõtete suure asustustihedusega piirkonnas asuvates ettevõtetes esinenud kõrge patogeensusega linnugripi viiruse alatüübi H5N2 puhanguid. Sellest tulenevalt on silerinnalistest lindudest saadud teatavate kaupade, sealhulgas tehistingimustes peetavate silerinnaliste lindude liha import praegu piiratud määrusega (EÜ) nr 798/2008, mida on muudetud komisjoni rakendusmäärusega (EL) nr 536/2011 (3). Lõuna-Aafrikal ei ole praegu võimalik deklareerida kõrge patogeensusega linnugripist vaba staatust.

               (4)

               Silerinnaliste lindude välitingimustes pidamisega kaasneb eriline ülesanne – vältida lindude gripi viiruste võimalikku sissetoomist (eelkõige metslinnukarjadest) silerinnaliste lindude karjadesse. Lõuna-Aafrika pädev asutus on koostöös silerinnaliste lindude tootmisharuga välja töötanud eraldi süsteemi silerinnaliste lindude liha tootmiseks. Tootmiseks vajalik liha saadakse sellistelt silerinnalistelt lindudelt, keda hoitakse silerinnaliste lindude registreeritud suletud ettevõtetes, mida pädev asutus on tunnustanud.

               (5)

               Kõnealused ettevõtted on ametliku kontrolli all ning nende suhtes kohaldatakse rangeid bio-ohutuse eeskirju, liikumis- ja laboratoorset kontrolli. Lisaks sellele teostatakse lindude gripi alast järelevalvet silerinnaliste lindude ja kodulinnukasvatusega tegelevates ettevõtetes, mis asuvad kindlaksmääratud raadiuses silerinnaliste lindude registreeritud suletud ettevõtte ümber ja kogu Lõuna-Aafrika territooriumil. Kõnealuste nõuete koostamisel võeti nõuetekohaselt arvesse 2011. aastal Lõuna-Aafrikasse kontrollkäigu teinud ühenduse veterinaariaalase hädaabirühma soovitusi.

               (6)

               Kuni kogu oma territooriumi linnugripist vaba staatuse deklareerimiseni ja eesmärgiga anda paremad tagatised silerinnaliste lindude sellise liha ohutusele, mis on ette nähtud edasiseks importimiseks liitu, esitas Lõuna-Aafrika 5. mail 2013 muudetud ettepaneku, milles käsitletakse selliste silerinnaliste lindude registreeritud suletud ettevõtete süsteemi, kes taotlevad luba importida liitu silerinnaliste lindude liha, mis on toodetud sellistes ettevõtetes peetavatest silerinnalistest lindudest.

               (7)

               Komisjon ja liikmesriikide eksperdid hindasid kõnealust ettepanekut ja tõdesid, et Lõuna-Aafrika kehtestatud süsteemiga peaks seoses kõrge patogeensusega linnugripi võimalike riskidega olema antud piisavad tagatised liitu imporditavale silerinnaliste lindude lihale, mis on saadud silerinnaliste lindude registreeritud ettevõtete süsteemi kuuluvatest ettevõtetest.

               (8)

               Määruse (EÜ) nr 798/2008 I lisa 2. osas tuleks kehtestada uus eritingimus „H”, millega nähakse ette konkreetsed tagatised seoses inimtoiduks ettenähtud tehistingimustes peetavate silerinnaliste lindude sellise liha ohutusega, mis on saadud silerinnalistelt lindudelt, kes on pärit silerinnaliste lindude registreeritud suletud ettevõttest, sealhulgas tagatised seoses kõrge patogeensusega linnugripi võimalike tulevaste puhangutega, ning mida tuleks kohaldada Lõuna-Aafrika territooriumil. Käesolev tingimus peaks sisalduma ka veterinaarsertifikaadi näidises, milles käsitletakse inimtoiduks ettenähtud tehistingimustes peetavate silerinnaliste lindude liha.

               (9)

               Määruse (EÜ) nr 798/2008 I lisa 1. osa Iisraeli käsitlevas kandes on praegu märgitud viis eri koodi, IL-0 kuni IL-4, mis vastavad territooriumi sellistele osadele, mis piiritleti pärast eelmisi kõrge patogeensusega linnugripi puhanguid kõnealuses riigis. Iisraeli taotlusel ja võttes arvesse, et kodulinnu-, silerinnaliste lindude või looduslike uluklindude (POU, RAT ja WGM) liha, mis on toodetud piirangute ajal, ei ole enam turul, tuleks eri tsoonid konsolideerida ja Iisraeli käsitlevat kannet tuleks vastavalt muuta. Turu läbipaistvuse huvides ja vastavalt rahvusvahelisele avalikule õigusele tuleks selgitada, et sertifikaadid kehtivad vaid nende kaupade suhtes, mis on pärit Iisraeli Riigi territooriumilt (v.a Golani kõrgendikud, Gaza sektor, Ida-Jeruusalemm ja Jordani Läänekalda ülejäänud osa, mis kuuluvad Iisraeli valitsusalasse alates 1967. aasta juunist).

               (10)

               Määrust (EÜ) nr 798/2008 tuleks seepärast vastavalt muuta.

               (11)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 798/2008 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. veebruar 2014

            Komisjoni nimel

            president

         José Manuel BARROSO

      (1)  EÜT L 18, 23.1.2003, lk 11.

      (2)  Komisjoni määrus (EÜ) nr 798/2008, 8. august 2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).

      (3)  Komisjoni rakendusmäärus (EL) nr 536/2011, 1. juuni 2011, millega muudetakse otsuse 2007/777/EÜ II lisa ja määruse (EÜ) nr 798/2008 I lisa seoses kolmandate riikide või nende osade loetelus esitatud kandega Lõuna-Aafrika kohta (ELT L 147, 2.6.2011, lk 1).

      LISA
      Määruse (EÜ) nr 798/2008 I lisa muudetakse järgmiselt.

                  1)

                  1. osa muudetakse järgmiselt:

                              a)

                              kanne „IL – Iisrael” asendatakse järgmisega:

                                          „IL – Iisrael (6)

                                          IL-0

                                          Kogu riik

                                          SPF

                                          BPR, BBP, DOR, DOC, HER, HEP, SRP

                                          N

                                          A

                                          S5, ST1

                                          POU, RAT

                                          WGM

                                          VIII

                                          EP, E

                                          S4”

                              b)

                              kanne „ZA – Lõuna-Aafrika Vabariik” asendatakse järgmisega:

                                          „ZA – Lõuna-Aafrika Vabariik

                                          ZA-0

                                          Kogu riik

                                          SPF

                                          EP, E

                                          S4”

                                          BPR

                                          I

                                          P2

                                          9.4.2011

                                          A

                                          DOR

                                          II

                                          HER

                                          III

                                          RAT

                                          VII

                                          P2
                                          H

                                          9.4.2011

                                          A

                              c)

                              lisatakse järgmine joonealune märkus:

                                          ‘(6)

                                          Edaspidi Iisraeli Riik, v.a Golani kõrgendikud, Gaza sektor, Ida-Jeruusalemm ja Jordani Läänekalda ülejäänud osa, mis kuuluvad Iisraeli valitsusalasse alates 1967. aasta juunist.”

                  2)

                  2. osa muudetakse järgmiselt:

                              a)

                              jaotisse „Eritingimused” lisatakse eritingimuse „L” järele järgmine eritingimus:
                              „ „H”: Esitatud on tagatised, et inimtoiduks ettenähtud tehistingimustes peetavate silerinnaliste lindude liha (RAT) on saadud silerinnalistelt lindudelt, kes on pärit silerinnaliste lindude registreeritud suletud ettevõttest, mida on tunnustanud kolmanda riigi pädev asutus. Kõrge patogeensusega linnugripi puhangu ajal võib sellise liha importi siiski lubada, kui see on saadud silerinnalistelt lindudelt, kes on pärit silerinnaliste lindude registreeritud suletud ettevõttest, mis on kõrge patogeensusega linnugripist vaba, ning kui 100 km raadiuses kõnealusest ettevõttest (sealhulgas vajaduse korral naaberriigi territooriumil) ei ole esinenud kõrge patogeensusega linnugripi puhangut vähemalt viimase 30 päeva jooksul ning kus ei ole olnud epidemioloogilist seost silerinnaliste lindude ega kodulindude kasvatusega tegelevate ettevõtetega, milles viimase 30 päeva jooksul on tuvastatud kõrge patogeensusega linnugripi esinemine.”

                              b)

                              inimtoiduks ettenähtud tehistingimustes peetavate silerinnaliste lindude liha (RAT) käsitleva veterinaarsertifikaadi näidis asendatakse järgmisega:
                              „Veterinaarsertifikaadi näidis tehistingimustes peetavate silerinnaliste lindude liha jaoks, mis on ette nähtud inimtoiduks (RAT)


title: Komisjoni rakendusmäärus (EL) 2015/243, 13. veebruar 2015 , millega muudetakse seoses kõrge patogeensusega linnugripiga määruse (EÜ) nr 798/2008 I lisas Ameerika Ühendriike käsitlevat kannet selliste kolmandate riikide, territooriumide, tsoonide ja piirkondade loetelus, millest võib importida liitu või vedada läbi liidu teatavaid linnukasvatussaadusi  EMPs kohaldatav tekst

text:
               17.2.2015

               ET

               Euroopa Liidu Teataja

               L 41/5

         KOMISJONI RAKENDUSMÄÄRUS (EL) 2015/243,
   13. veebruar 2015,
   millega muudetakse seoses kõrge patogeensusega linnugripiga määruse (EÜ) nr 798/2008 I lisas Ameerika Ühendriike käsitlevat kannet selliste kolmandate riikide, territooriumide, tsoonide ja piirkondade loetelus, millest võib importida liitu või vedada läbi liidu teatavaid linnukasvatussaadusi
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 punkti 1 esimest lõiku, artikli 8 punkti 4 ja artikli 9 lõike 4 punkti c,
   võttes arvesse nõukogu 30. novembri 2009. aasta direktiivi 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, (2) eriti selle artikli 23 lõiget 1, artikli 24 lõiget 2 ja artikli 25 lõiget 2,
   ning arvestades järgmist:

               (1)

               Komisjoni määruses (EÜ) nr 798/2008 (3) on sätestatud veterinaarsertifikaatide nõuded kodulindude ja linnukasvatussaaduste (edaspidi „kaubad”) liitu importimise suhtes ja liidu kaudu toimuva transiidi suhtes, kaasa arvatud ladustamine transiidi ajal. Kõnealuses määruses on sätestatud, et kaupu võib liitu importida ja läbi liidu vedada ainult selle määruse I lisa 1. osas esitatud tabeli 1. ja 3. veerus loetletud kolmandatest riikidest, territooriumidelt, tsoonidest ja piirkondadest.

               (2)

               Määruses (EÜ) nr 798/2008 on sätestatud ka tingimused, mille täitmisel loetakse kolmas riik, territoorium, tsoon ja piirkond kõrge patogeensusega linnugripist vabaks.

               (3)

               Määruse (EÜ) nr 798/2008 I lisa 1. osas on Ameerika Ühendriigid loetletud kolmanda riigina, mille kogu territooriumilt on lubatud asjaomaseid kaupu liitu importida või liidust läbi vedada.

               (4)

               Liidu ja Ameerika Ühendriikide vahel sõlmitud kokkuleppega (4) on ette nähtud piirkondadeks jaotamise meetmete kiire vastastikune tunnustamine liidus või Ameerika Ühendriikides aset leidva haiguspuhangu korral (edaspidi „kokkulepe”).

               (5)

               19. detsembril 2014 kinnitasid Ameerika Ühendriigid kõrge patogeensusega linnugripi alatüübi H5N8 esinemist ühes Oregoni osariigi Douglase maakonna kodulinnukasvatuses ja 3. jaanuaril 2015 kõrge patogeensusega linnugripi alatüübi H5N2 esinemist ühes Washingtoni osariigi kodulinnukasvatuses. Seega ei saa kogu selle kolmanda riigi territooriumi enam käsitada kõnealusest haigusest vabana. Ameerika Ühendriikide veterinaarasutused peatasid viivitamata veterinaarsertifikaatide väljastamise kogu tema territooriumilt pärit kodulinnutoodete saadetistele, mis on ette nähtud importimiseks liitu ja sealt läbiveoks. Samuti on Ameerika Ühendriigid rakendanud kõnealuse haiguse tõrjeks ja leviku piiramiseks hädatapmist.

               (6)

               Ameerika Ühendriigid esitasid oma territooriumi epidemioloogilise olukorra kohta teavet ja kirjeldasid meetmeid, mida on võetud kõrge patogeensusega linnugripi edasise leviku ärahoidmiseks. Komisjon on nüüdseks seda teavet ja neid meetmeid hinnanud. Hindamise alusel ning liidu ja Ameerika Ühendriikide kokkuleppes sätestatud kohustuste ja Ameerika Ühendriikide esitatud tagatiste põhjal on asjakohane järeldada, et kõnealuse kauba liitu toomisega seotud riskide hõlmamiseks peaks olema piisav seada piirangud üksnes Oregoni osariigi kõrge patogeensusega linnugripiga nakatunud piirkonnale ja kogu Washingtoni osariigile, mille suhtes Ameerika Ühendriikide veterinaarasutused on praeguste haiguspuhangute tõttu piirangud kehtestanud. Seepärast tuleks muuta Ameerika Ühendriike käsitlevat kannet määruse (EÜ) nr 798/2008 I lisa 1. osa loetelus, et võtta arvesse kõnealuse kolmanda riigi piirkondadeks jaotamist praeguste kõrge patogeensusega linnugripi puhangute tõttu.

               (7)

               Määruse (EÜ) nr 798/2008 I lisa tuleks seepärast vastavalt muuta.

               (8)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 798/2008 I lisa 1. osa muudetakse käesoleva määruse lisa kohaselt.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. veebruar 2015

            Komisjoni nimel

            president

         Jean-Claude JUNCKER

      (1)  EÜT L 18, 23.1.2003, lk 11.

      (2)  ELT L 343, 22.12.2009, lk 74.

      (3)  Komisjoni määrus (EÜ) nr 798/2008, 8. august 2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).

      (4)  Kokkulepe Euroopa Ühenduse ja Ameerika Ühendriikide valitsuse vahel, milles käsitletakse elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid ja mis kiideti Euroopa Ühenduse nimel heaks nõukogu otsusega 1998/258/EÜ (EÜT L 118, 21.4.1998, lk 1).

      LISA
      Määruse (EÜ) nr 798/2008 I lisa 1. osas asendatakse Ameerika Ühendriike käsitlev kanne järgmisega:

                     Kolmanda riigi või territooriumi ISO kood ja nimi

                     Kolmanda riigi, territooriumi, tsooni või piirkonna kood

                     Kolmanda riigi, territooriumi, tsooni või piirkonna kirjeldus

                     Veterinaarsertifikaat

                     Eritingimused

                     Eritingimused

                     Linnugripi seire staatus

                     Linnugripi vastu vaktsineerimise staatus

                     Salmonella tõrje staatus (7)

                     Näidis(ed)

                     Lisatagatised

                     Lõppkuupäev (1)

                     Alguskuupäev (2)

                     1

                     2

                     3

                     4

                     5

                     6

                     6 A

                     6B

                     7

                     8

                     9

                     „US – Ameerika Ühendriigid

                     US-0

                     Kogu riik

                     SPF

                     EP, E

                     S4

                     US-1

                     Ameerika Ühendriikide piirkond, välja arvatud US-2 territoorium

                     BPP, BPR, DOC, DOR, HEP, HER, SRP, SRA

                     N

                     A

                     S3, ST1”

                     WGM

                     VIII

                     POU, RAT

                     N

                     US-2

                     Ameerika Ühendriikide piirkond, mis vastab Douglase maakonnale Oregoni osariigis ja kogu Washingtoni osariigi territooriumile

                     WGM

                     VIII

                     P2

                     19.12.2014

                     POU, RAT

                     N
                     P2